คุณคะ หนูรู้สึกเจ็บท้องช่วงล่างทั้ง 2 ข้าง ถ้าเอามือไปกดจะเจ็บมาก มันเจ็บเหมือนจะท้องเสีย แต่ก็ไม่มีอาการท้องเสีย เป็นมา3 วันแล้วค่ะ ไม่ทราบว่าเกิดจากสาเหตุอะไรได้บ้างค่ะ
สวัสดีครับสำหรับอาการปวดบริเวณท้องน้อย(Suprapubic pain) ในสตรีมีหลายสาเหตุ เช่นกระเพาะปัสสาวะอักเสบ(Cystitis) จะมีอาการปวดหน่วง ปวดแสบร้อนเหนือหัวเหน่า ปัสสาวะขุ่น ปัสสาวะแสบขัด การรักษาคือการใช้ยาปฏิชีวนะ หรือโรคอุ่งเชิงกรานอักเสบ(Pelvic inflammatory disease) จะมีอาการปวดท้องน้อย มีไข้ มีตกขาวปริมาณมาก สีและกลิ่นผิดปกติ การรักษาคือการใช้ยาปฏิชีวนะเช่นกันการวินิจฉัยโรคกระเพาะปัสสาวะอักเสบ ทำได้โดยการตรวจปัสสาวะ ส่วนโรคอุ้งเชิงกรานอักเสบ ทำได้ด้วยการตรวจภายในแนะนำให้เข้ารับการตรวจเพื่อหาสาเหตุ ว่าเป็นโรคกระเพาะปัสสาวะ หรืออุ่งเชิงกรานอักเสบ เพื่อรับการรักษาที่เหมาะสมต่อไป